Som den gylne sol frembryter

Som den gylne sol frembryter  
gjennom den kullsorte sky  
og sin stråleglans utskyter,  
så at natt og mulm må fly,  
så min Jesus av sin grav  
og det dype dødens hav  
oppstod ærefull av døde  
imot påskemorgenrøde.

Takk, du store seierherre,  
takk, du livets himmelhelt,  
som ei døden kunne sperre  
i det helvedmørke telt!  
Takk fordi at opp du stod  
og fikk døden under fot!  
Ingen tunge kan den glede  
med tilbørlig lovsang kvede.

Herre Jesus, gi meg nåde  
ved din gode Hellig Ånd,  
at jeg så min gang kan råde  
og veiledes ved din hånd  
at jeg ei skal falle hen  
i det dødens svelg igjen  
hvorav du meg engang rykte  
da du døden undertrykte.

Takk for all din fødsels glede,  
takk for alt ditt guddomsord,  
takk for dåpens hellig væte,  
takk for nåden på ditt bord!  
Takk for dødens bitre ve,  
takk for din oppstandelse,  
takk for himlen du har inne,  
der skal jeg deg se og finne.

*Tekst: T.Kingo, 1689*